laion/Wikipedia-Exotic huggingface dataset:
אלפרד רתל

אלפרד רתל (בגרמנית:Alfred Rethel‏; 15 במאי 1816 – 1 בדצמבר 1859) היה צייר גרמני, שעסק בהמחשת אירועים היסטוריים. רתל נולד באאכן בשנת 1816. הוא גילה עניין באמנות עוד בילדותו, ובגיל שלוש עשרה ביצע רישום שהבטיח את קבלתו לאקדמיה של דיסלדורף. כאן למד במשך כמה שנים, והפיק, בין השאר, דמות של בוניפציוס הקדוש, שמשך תשומת לב רבה. בגיל עשרים עבר רתל לפרנקפורט, ונבחר לקשט את קירות האולם הקיסרי ברומר בציורי פרסקו של דמויות גברים מפורסמים. באותה תקופה הוא הפיק סדרת עיצובים הממחישים את תולדות הברית הישנה. ארבע שנים מאוחר יותר, רתל היה המתחרה שזכה בעבודת קישוט בית המועצה המשוחזר של עיר הולדתו עם ציורי קיר המתארים אירועים בולטים בקריירה של קרל הגדול, אך ביצוע עבודות אלה התעכב כשש שנים. בינתיים עסק רתל בהפקת תמונות, ציורים ורישומים. בשנת 1842 הוא החל בסדרה גדולה של עיצובים העוסקים בחציית האלפים על ידי חניבעל, בה מתגלה לראשונה סגנונו המיוחד שמאפיין את אמנותו המאוחרת. בשנת 1844 ביקר רתל ברומא, וביצע יחד עם נושאים אחרים פיסת מזבח לאחת מהכנסיות. בשנת 1846 שב לאאכן והחל את ציורי הקיר שלו על קרל הגדול. אלא שמחלת הנפש, המיוחסת, כך מאמינים, לתאונה שעבר בילדותו, החלה להתבטא. בזמן שהוא התנדנד בין שיגעון לשפיות, רתל הפיק כמה מהיצירות הבולטות, האינדיבידואליות והמרשימות ביותר שלו. הוא צייר את נמסיס רודף אחר רוצח על פני נוף שטוח. גופה שחוטה שוכבת על האדמה, ואילו מלפנים נמצא המתנקש שמסתתר בחשכה, ומעל מרחף מלאך הנקמה. התמונה, כך מספר הסיפור, זכתה בהגרלה בפרנקפורט על ידי איש בדרגה גבוהה, שהיה אשם בפשע שלא התגלה. עיצוב נוסף שביצע רתל היה "נקמת המוות", שלד המופיע בכדור ונשען בעדינות על שתי עצמות אנושיות. הציור תיאר את זכר חבריו האמנים והפר את חלומותיהם. בנוסף הוא הפיק את העיצוב "מות החבר". רתל ביצע גם סדרת רישומים עוצמתית בשם "ריקוד המוות" שביטאו את המרד הבלגי בשנת 1848. הציורים התבססו על ידי עיצובים שבוצעו בטכניקה שנוצרה על ידי אלברכט דירר, ומושפעת על ידי דמיונו המעוות, הדומה לזה של המאסטר שרתל הכיר. אלפרד רתל נפטר ב־1 בדצמבר 1859, בגיל 43 בדיסלדורף מהשפעות של מחלת הנפש. בשנותיו האחרונות אחיו אוטו רתל (1822–1892) טיפל בו, בנוסף לאשתו הצעירה מארי גרהל, בתו של אוגוסט גרהל, ובתם אלזה זון-רתל. אלגוריה המפעל נמסיס בוניפציוס אימו של האמן חניבעל באלפים מוות כחבר הכתרת קרל הגדול ריקוד המוות מדיה וקבצים בנושא אלפרד רתל בוויקישיתוף אלפרד רתל, באתר אנציקלופדיה בריטניקה (באנגלית) "German Painters of the Modern School. No. X.—Alfred Rethel", HathiTrust (באנגלית) Chisholm, Hugh, ed. (1911). "Rethel, Alfred". Encyclopædia Britannica. 23 (11th ed.). Cambridge University Press. p. 202.
מילתא זוטרתא

מִלְּתָא זוּטַרְתָּא הוא ביטוי בארמית שמקורו בתלמוד, מסכת ברכות ופירושו: דבר קטן, דבר קל ערך. ("מילתא" בארמית היא מילה, דבר, ואילו "זוטרא" – קטן זעיר). הביטוי גם מופיע הרבה במשמעות של שלילה – לאו מילתא זוטרתא, מלשון: אל יהי הדבר קל ערך בעיניך. בתלמוד בבלי, מסכת ברכות נאמר (המקור באותיות בולטות. התרגום וההסבר שבאריחיים נכתבו על ידי הרב עדין שטיינזלץ): אמר ר' חנינא: הכל בידי שמים, חוץ מיראת שמים. [שביד האדם יכולת הבחירה החפשית לעבוד את ה', או שלא לעשות כן. וראיה לדבר:], ש[כן] נאמר: "ועתה ישראל מה ה' אלהיך שואל מעמך כי אם ליראה [את ה' אלהיך ללכת בכל דרכיו ולאהבה אותו ולעבוד את ה' אלהיך בכל לבבך ובכל נפשך" (דברים י, יב). הרי שדברים אלה צריך ה' לשאול מן האדם, לפי שהבחירה בידי האדם בלבד]." על פסוק זה שואלים: נאמר בו "מה ה' אלהיך שואל מעמך כי אם ליראה", ועל כך תמהים: אטו [וכי] יראת שמים מילתא זוטרתא [דבר קטן] היא? [שנאמר בו לשון זו ("מה... כי אם")], והאמר [והרי אמר] ר' חנינא משום [בשם] ר' שמעון בן יוחאי: אין לו להקדוש ברוך הוא בבית גנזיו אלא אוצר של יראת שמים, שנאמר "יראת ה' היא אוצרו" (ישעיהו לג, ו) [שהדבר היחידי שה' מחשיב אותו ואוצר אותו הריהו יראת שמים בלבד. על כך משיבים]: אין, לגבי [כן, אצל] משה מילתא זוטרתא [דבר קטן] היא. [שכך] אמר ר' חנינא כמשל: לדבר: אדם שמבקשים ממנו כלי גדול, ויש לו — דומה עליו ככלי קטן [משום שהדבר נמצא כבר בידו. ולהפך, אפילו כלי קטן שמבקשים מאדם ואין לו ברשותו — דומה עליו ככלי גדול. [על כן, משה רבינו יכול היה לומר "מה ה' שואל מעמך כי אם ליראה", שבעיניו היה זה דבר קטן]. — תלמוד בבלי, מסכת ברכות, דף ל"ג, עמוד ב' דהיינו, חכמים דנים כאן בחשיבותה של יראת שמיים, שהיא היחידה הניתנת לבחירתו של אדם. האם יראת שמיים היא דבר קל ערך? תוהים החכמים. ומשיבים באמצעות משל, שבמקרים מסוימים, כמו אצל משה, שאמונתו הייתה חזקה, הבחירה בה הייתה קלה עבורו. יוסף חיים ברנר כתב ב"מן הזווית": "יושבי העמק, בדעתם את תולדות מרדכי, את כל פרשת יראתו את האלוהים ושקידתו בתורה לפנים (מילתא זוטרתא: הלא הוא היה גאון משפחת יפה!) אלחנן ליב לוינסקי כתב בפיליטון שלו: "רבותי, הגיעה השעה להבין, שבאמת לאו מילתא זוטרתא היא זו. יש צורך ב“ראש מיניסטר”, כמו שאומרים, כדי לצאת בשלום מלוע הזאב" שאול טשרניחובסקי כתב באידיליה "לביבות": "הוֹי, הוֹי, דּוֹמָחָה, מַה חַג זֶה?” – "הַיְנוּ הַךְ, גִּיטְל, אָטוּ מִלְּתָא זוּטְרְתָא הַיּוֹם? הַיּוֹם “מִיקוֹלַהּ הַקָּטָן”! שָׁכַחַתְּ?" במעריב פורסמה כתבה בשנת 1987: "השפה הצחה וההסבר המהיר מבטיחים הבנה של הלומד השקדן, ודבר זה לאו מילתא זוטרתא היא" אליקים רובינשטין כתב במאמר: "ועידת מדריד כתום מחצית היובל", (pdf) "יתר על כן, בעקבותיה [של ועידת מדריד] חודשו היחסים הדיפלומטיים של ישראל עם מדינות הגוש הסובייטי דאז ובראשן ברית המועצות, משושבינות הועידה, וכן נפתחו יחסים כאלה עם מדינות "קטנות" דוגמת הודו וסין, לאו מילתא זוטרתא כל עיקר" האקדמיה ללשון העברית, "על המילה מִלְּתָא זוּטַרְתָּא" מילתא זוטרתא, מילון אבניאון הרב מאיר אורליאן, יראת שמים, ישיבת כרם ביבנה מידע על מילתא זוטרתא בקטלוג הספרייה הלאומית תלמוד בבלי, מסכת ברכות, דף ל"ג, עמוד ב' אברהם אבן-שושן, המילון החדש, קרית ספר, תשכ"ז עדין שטיינזלץ, ביאור שטיינזלץ על ברכות, לג, ב. יוסף חיים ברנר, "מן הזווית", פרויקט בן יהודה אלחנן ליב לוינסקי, מחשבות ומעשים, 36, פרויקט בן יהודה שאול טשרניחובסקי, לביבות, (פרויקט בן יהודה) נפתלי קראוס, קבלה למתחילים ולמתקדמים, מעריב, 11 בספטמבר 1987
אגם רס

אגם רס (בנורווגית: Røssvatnet) הוא אגם במחוז נורדלנד שבנורווגיה. שטחו הוא 219 קמ"ר, מה שהופך אותו לאגם השני בגודלו בנורווגיה לפי שטח. עומקו עומד על 240 מטר ונפחו נאמד בכ-15 קילומטרים מעוקבים. גובה פני השטח שלו הוא 374 מטר מעל פני הים. מדיה וקבצים בנושא אגם רס בוויקישיתוף Geir Thorsnæs, Røssvatnet, Store norske leksikon, 11 בספטמבר 2020 ערך זה הוא קצרמר בנושא גאוגרפיה של נורווגיה ובנושא ימות ואגמים. אתם מוזמנים לתרום לוויקיפדיה ולהרחיב אותו.
רידלי

האם התכוונתם ל... דייזי רידלי – שחקנית אנגלייה מאט רידלי – זואולוג וסופר בריטי ניקולס רידלי – היה בישוף לונדון רידלי סקוט – במאי קולנוע אנגלי
סיטרואן סוג B10

סיטרואן סוג B10 (בצרפתית: Citroën Type B10) היא מכונית קטנה, שיוצרה במספר צורות גוף שונות הכוללות: מכונית משפחתית, מכונית קופה, רודסטר, מכונית לנדולט, וקבריולה. דגמי "סיטרואן סוג B10" הם מתוצרת יצרנית הרכב הצרפתית סיטרואן אשר יוצרו בין השנים 1925–1924 ונבנו במפעל של אנדרה סיטרואן. חלקם של דגמי "סיטרואן סוג B10" הוגדרו כסוג של מכונית "Torpedo (car)" (אנ'). יוצרו 17,259 יחידות. "Torpedo" בתצורה 4 דלתות סדאן. "Torpedo Sport". "Conduite Intérieure" (saloon/sedan)". "Coupé De Ville". לנדולט. "סיטרואן סוג B10" "סיטרואן סוג B10" "סיטרואן סוג B10" "סיטרואן סוג B10" סיטרואן סיטרואן סוג B2 סיטרואן סוג B12 סיטרואן B14 סיטרואן סוג B15 מדיה וקבצים בנושא סיטרואן סוג B10 בוויקישיתוף "סיטרואן סוג B10" car.info/en-se/citroen/type-b10 סיטרואן B2 / סיטרואן B10 citroenet.org.uk/passenger-cars/ac/10hp-b2-b10/10hp-type-b2-b10 "סיטרואן סוג B10" בתצורה 4 דלתות טורפדו - תמונה autoviva.com/type_b10/version
לוקאס ריגר

לוקאס ריגר (בגרמנית: Lukas Rieger; נולד ב-3 ביוני 1999 בלרטה (אנ')) הוא זמר פופ גרמני. הוא שר בעיקר באנגלית. ריגר נולד ב-3 ביוני 1999 למייקל ובירגיט בהנובר שבסקסוניה התחתונה. בשנת 2014, הוא השתתף בתוכנית "The Voice Kids" (אנ'). בשלב האודישנים העיוורים הוא שר את "Can't Hold Us" של הראפר מאקלמור. הוא לא הצליח להעפיל לגמר. ריגר צבר את קהל מעריצים דרך הרשתות החברתיות. חשבון האינסטגרם שלו מונה מעל ל-1.9 מיליון עוקבים, נכון לפברואר 2021, וחשבון הטיקטוק שלו מונה מעל ל-3.7 מיליון עוקבים. ערוץ היוטיוב שלו מונה 491 אלף רשומים ומעל ל-31.3 מיליון צפיות. מפגש חתימות שלו באולם שהתקיים באוקטובר 2016, אחרי יציאתו של אלבומו הראשון, Compass, הופסק על ידי המשטרה לאחר שמספר מעריצים התעלפו. קודם לכן, אירוע דומה בעיר שטוטגרט משך מעל ל-2,000 מעריצות. ההנהלה הודיעה לאחר מכן כי הם לא יוכלו עוד לארגן מפגשים שכאלה. ב-2018 יצא לאור האלבום השני שלו, "Code", אותו שר בסיבובי הופעות ברחבי גרמניה, אוסטריה, שווייץ וצ'כיה. ב-2019 הוא השתתף בעונה השנייה של תוכנית הריקודים "Let's Dance" של רשת RTL הגרמנית. הוא היה המפורסם השלישי שלא קיבל מספיק שיחות מהצופים. יחד עם הרקדנית קטיה קלוגינה, הוא הגיע למקום ה-12, ולאחר מכן הם היו בזוגיות, שנמשכה כחודש. באותו היום, הוא גילם את הזמר מרלון בסרט "Mein Lotta-Leben - Alles Bingo mit Flamingo!", המבוסס על סדרת ספרי הילדים המצליחה "Mein Lotta-Leben" מאת אליס פנטרמילר. לריגר יש אחות גדולה, מארי, והוריו הם מייקל ובירגיט. הוא למד בכיתת המוזיקה בבית הספר היסודי בורגדורף בילדותו. בשנת 2017, הוא פרסם את האוטוביוגרפיה שלו, לה קרא "Code", ובה הוא מספר על חייו, חלומותיו ופחדיו האישיים. עוד הוא מדבר על החברים, המשפחה והקריירה האישית. ריגר מכונה לעיתים "ג'סטין ביבר הגרמני", והוא גם ביצע גרסת כיסוי לשירו של הזמר הקנדי, "Take You". מלבד שירה, ריגר פעיל רבות ברשת החברתית טיקטוק, בה עוקבים אחריו מעל ל-3.7 מיליון עוקבים (נכון לפברואר 2021), ומפרסם ולוגים בערוץ היוטיוב שלו "Life Of Lukas", המתמקדים בשגרת היומיום שלו. Compass (30 בספטמבר 2016) Code (16 בפברואר 2018) Justice (17 במאי 2019) "Be My Baby" (15 בנובמבר 2014) "Ready 4 This Shit" (8 בפברואר 2015) "Lightspeed Lovers" (9 באוקטובר 2015) "Elevate" (20 במאי 2016) "Let Me Know" (19 באוגוסט 2016) "Side by Side" (31 במרץ 2017) "Slomo" (8 בדצמבר 2017) "Treasure" (2 בפברואר 2018) "Never Be This Young" (16 בפברואר 2018) "Won't Forget About You" (25 במאי 2018) "Nobody Knows Me (Like You Do)" (מרץ 2019) מדיה וקבצים בנושא לוקאס ריגר בוויקישיתוף אתר האינטרנט הרשמי של לוקאס ריגר לוקאס ריגר, ברשת החברתית פייסבוק לוקאס ריגר, ברשת החברתית אקס (טוויטר) לוקאס ריגר, ברשת החברתית אינסטגרם לוקאס ריגר, ברשת החברתית טיקטוק לוקאס ריגר, סרטונים בערוץ היוטיוב לוקאס ריגר, במסד הנתונים הקולנועיים IMDb (באנגלית) לוקאס ריגר, באתר MusicBrainz (באנגלית) לוקאס ריגר, באתר Discogs (באנגלית) לוקאס ריגר, באתר Songkick (באנגלית) לוקאס ריגר, באתר בילבורד (באנגלית)
וסטלן

וסטלן (בנורווגית: Vestland) הוא מחוז בנורווגיה, שהוקם ב-1 בינואר 2020 על ידי איחוד המחוזות הורדלנד וסון או פיורנה. המחוז ממוקם במערב נורווגיה. מרכזו המנהלי של המחוז נמצא בעיר ברגן בה שוכנת ההנהגה הביצועית והפוליטית, אך מושל המחוז שוכן בהרמנסברק. המחוז הוא אחד משני המחוזות בנורווגיה ששפתם הרשמית היא נורווגית חדשה. וסטלן שוכן לאורך החוף המערבי של נורווגיה. נמצאים בו כמה מהפיורדים הגדולים והבולטים ביותר בנורווגיה. ההר הגבוה ביותר בנורווגיה והשלישי בגובהו בעולם נמצא במחוז, וכן גם המפל ווטיספוסן, שהוא אחד המפלים הגבוהים ביותר בנורווגיה עם ירידה אנכית של 275 מטר. שניהם ממוקמים בהרי יוטונהיים. חוץ מברגן, המחוז הוא כפרי ברובו, עם אוכלוסייה מצומצמת בכל כפר. ספינות שיט מבקרות בוסטלן כל קיץ בגלל הנופים הייחודיים של המחוז. שטחו של המחוז אינו אחיד, בכך שעל קו החוף יש בעיקר הרים נמוכים, אך ככל שמתרחקים, ההרים גדלים ומגיעים לגובה של יותר מ-2,200 מטר. כמות המשקעים במחוז גבוהה מאוד לעומת שאר נורווגיה. מחוז (בנורווגית: fylke) הוא האזור המינהלי המקומי הראשי בנורווגיה. כל המדינה מחולקת ל-11 מחוזות. מחוז הוא גם אזור בחירות, עם הצבעות המתקיימות כל 4 שנים. הממשל במחוז כולל 65 חברים שנבחרים להקים מועצה מחוזית (Fylkesting). בראש הפילקסטינג עומד ראש עיריית המחוז (fylkesordførar). מאז שנת 2020 ראש עיריית המחוז הוא ג'ון אסקלנד. במחוז יש גם מושל מחוז (fylkesmann) שהוא נציג המלך והממשלה של נורווגיה. לארס ספונהיים הוא מושל המחוז הנוכחי של וסטלן. במחוז יש 43 נפות מתוכן 18 מסון או פיורנה ו25 מהורדלנד. הורדלנד סון או פיורנה מחוזות נורווגיה מדיה וקבצים בנושא וסטלן בוויקישיתוף אתר האינטרנט הרשמי של וסטלן וסטלן, ברשת החברתית פייסבוק וסטלן, ברשת החברתית אקס (טוויטר) וסטלן, ברשת החברתית אינסטגרם Fakta om Noreg, Kartverket.no (בנורווגית חדשה) Lene Granli, 19 fylker blir til 11 – dette skal de hete, NRK, ‏6 באפריל 2018 (בנורווגית ספרותית) Forskrift om målvedtak i kommunar og fylkeskommunar (målvedtaksforskrifta) - Lovdata, lovdata.no 23 בנובמבר 2020, באתר ssb.no (באנגלית) Navn på nye kommuner, Regjeringen.no, ‏3 בינואר 2020 (בנורווגית) Wayback Machine, web.archive.org, ‏24 ביולי 2011
יהלום (שיר)

יהלום הוא סינגל שהוקלט על ידי הזמרת הישראלית אגם בוחבוט. השיר יצא לאור ב-31 בינואר 2021 על ידי חברת התקליטים "z.i הפקות". השיר נכתב והולחן על ידי עידו נצר, עמית מרדכי וים רפאלי. השיר נחשב לשיר פופי עם סממנים פמיניסטים. השיר היה לשיר הראשון שבוחבוט הוציאה תחת מיתוג שמה החדש, "Agam". אתר מאקו השווה את אחת התלבושות שבוחבוט לבשה בקליפ לזמרת האמריקאית אריאנה גרנדה. יהלום, בארכיון הבימה מידע על השיר "יהלום" באתר ספוטיפיי ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021 ממתגת מחדש: אגם בוחבוט בסינגל "יהלום" בדרך להפתעות נוספות: אגם בוחבוט מציגה את "יהלום", באתר ‏מאקו‏, 31 בינואר 2021 מדיה פורסט - המצעד הישראלי השבועי [1]
צומת בנק

צומת בנק (באנגלית: Bank Junction) הוא צומת רחובות מרכזית בסיטי של לונדון, המחבר שמונה רחובות ומשמשת כמרכז תחבורה חשוב המשרת מספר קווי רכבת תחתית ורכבת קלה. הצומת קרוי כך על שם מבנה הבנק של אנגליה והוא כולל סביבו מבנים חשובים נוספים בהם הבורסה, אדרטת חיילי לונדון, פסל של הדוכס מוולינגטון (שניהם מול חזית בניין הבורסה) ובית האחוזה. משום המוסדות הפיננסיים החשובים שניצבו באזור הצומת, באופן היסטורי הייתה ידוע בתור הלב הכלכלי של לונדון. בשנת 1900 נפתחה תחנת רכבת תחתית בנק בצומת שהיא מתחנות הרכבת התחתית העמוסות בלונדון, כיום התחנה מחוברת לתחנת מוניומנט הסמוכה ותחנת הרכבת הקלה דוקלנדס ליצירת מתחם תחבורה מרכזי בעיר לונדון. תחנת הרכבת התחתית המשולבת משרתת ומחברת חמישה קווים בנוסף לקו דוקלנדס של הרכבת הקלה. כיום צומת בנק אסור לתנועת רכבים פרטיים במהלך השבוע (בין שני לשישי), מלבד הולכי רגל הוא פתוח לתנועת אוטובוסים ורוכבי אופניים בלבד. איסור התנועה נכנס לתוקף לאחר פיילוט שנערך ב-2017 ונמשך 18 חודשים, הוא נועד לצמצם את מספר התאונות הגבוהה שהצומת סבלה ממנו לאורך השנים. רחוב פרינסס (Prince's) - צפון-מערבה לכיוון מורגייט רחוב פולטרי (Poultry) - מערבה לכיוון צ'יפסייד רחוב המלכה ויקטוריה - דרום-מערבה לכיוון בלקפריירס רחוב וולברוק - דרומית לכיוון רחוב קנון דרך בית האחוזה - דרומית לאורך בית האחוזה רחוב לומברד (Lombard) - דרום-מזרחית לכיוון רחוב גרייסצ'רץ' רחוב קורנהיל (Cornhill) - מזרחית לכיוון רחוב לידנהול רחוב תרדנידל (Threadneedle) - צפון-מזרחית לכיוון בישופסגייט הצומת בשנת 1902 הצומת והכניסה לתחנת הרכבת התחתית, 1961 תהלוכת הלורד ראש העיר של לונדון העוברת בצומת, 2010 הצומת במבט לכיוון הבנק של אנגליה, 2015 מדיה וקבצים בנושא צומת בנק בוויקישיתוף הודעת איסור התנועה באתר הסיטי של לונדון.
ויצטום

ויצטום הוא שם משפחה אשכנזי ממקור גרמני (Witzthum). האם התכוונתם ל... אליעזר ויצטום – פסיכיאטר בכיר וסופר, פרופסור מן המניין באוניברסיטת בן-גוריון בנגב דוד ויצטום – מגיש ועורך חדשות בטלוויזיה וברדיו. זוכה פרס סוקולוב דורון ויצטום – מתמטיקאי ישראלי עמנואל ויצטום (נולד ב-1975) – מלחין, מרצה ונגן ויולה, בנו של דוד ויצטום
תמים א-דארי

תמים בן אוס א-דארי (בערבית: تميم بن أوس الداري) היה מהצחאבה של הנביא מוחמד. באסכטולוגיה האסלאמית, הוא ידוע כמי שנתקל באל-מסיח א-דג'ל, משיח השקר, באחד המסעות שלו. ככזה, סיפורו של תמים הפך ליסודם של נרטיבים ואגדות מימי הביניים, וזיכה את תמים בתואר "הנוסע האמיץ". בחלק מהמקורות האסלאמיים, ישנו סיפור המתאר לכאורה את אחד ממסעותיו של תמים, מסע שבו ספינתו מתרסקת באי מסתורי. באי זה הוא נלקח על ידי יצור מוזר לפגוש אדם הכבול בתוך מנזר. האיש הכבול היה להוט לשאול את אנשי השבט המאכלסים את האי שאלות על העולם החיצון, ושאל על המצב של מיקומים שונים ועל הגעתו של מוחמד. לאחר שבני השבט עונים לו, האיש הקשור מודיע שהוא משיח השקר, ומספק להם פרטים אסכטולוגיים הקשורים לעתיד, ומזהיר אותם מפני יציאתו אל העולם. בני השבט מצליחים לעזוב את האי ולספר את סיפורם למוחמד שמספר אותו לשאר האנשים. על פי המסורת, כאשר הכריז א-דארי על התמיכה במוחמד, ביקש וקיבל בתמורה את השליטה על נפת חברון. קברו נמצא סמוך לבית ג'יברין. בשנות ה-70 של המאה ה-20 החלו בני חמולת תמימי מחברון לעלות אל הקבר ביום השנה למותו. מדיה וקבצים בנושא תמים א-דארי בוויקישיתוף FRANCESCA BELLINO, TAMĪM AL-DĀRĪ THE INTREPID TRAVELLER: EMERGENCE, GROWTH AND MAKING OF A LEGEND IN ARABIC LITERATURE, Oriente Moderno 89, 2009, עמ' 197–225 David Cook, Tamīm al-Dārī, Bulletin of the School of Oriental and African Studies, University of London 61, 1998, עמ' 20–28 Sahih Muslim 2942a - The Book of Tribulations and Portents of the Last Hour - Sunnah.com - Sayings and Teachings of Prophet Muhammad (صلى الله عليه و سلم), sunnah.com
אלפרד זון-רתל

אלפרד זון-רתל (בגרמנית: Alfred Sohn-Rethel‏; 8 בספטמבר 1875 – 10 בדצמבר 1958) היה צייר מודרניסטי גרמני מבית הספר לאמנות בדיסלדורף. הוא היה פעיל בדיסלדורף, ברלין, פריז וברביזון. אלפרד זון-רתל נולד ב-8 בפברואר 1875 לציירים אלזה זון-רתל (לבית רתל) וקרל רודולף זון וגדל בדיסלדורף, גרמניה. הוא הגיע ממשפחה של ציירים שרבים מהם היו מבית הספר לציור בדיסלדורף, סבו מצד אמו היה צייר ההיסטוריה אלפרד רתל, סבו הגדול מצד אמו היה הצייר והדיוקן המיניאטורי, אוגוסט גרהל. סבו מצד אביו היה בנו של קרל פרדיננד. הוא למד באקדמיה לאמנות בדיסלדורף ממאי 1888. בשנת 1893 פגש זון-רתל את בת זוגו לעתיד, אנה יולי מישלס, בעת שהותו באגם גארדה. הם נישאו ב-8 באוקטובר 1896 בהנובר, גרמניה. הוא עבר בשנת 1897 לפריז, ששינה את סגנון הציור שלו. ב-8 בדצמבר 1897 נולדה בתו הבכורה אנה קלרה מארי אליזבת "ליזי" זון-רתל. שני ילדיו האחרים כללו את הכלכלן והפילוסוף המרקסיסטי אלפרד זון-רתל (1899–1990), והצייר והשחקן הנס-יואכים זון-רתל (1905–1955). בשנת 1909 הקים אלפרד זון-רתל את קבוצת Sonderbund יחד עם ציירים נוספים של דיסלדורף, שכללו את יוליוס ברץ, מקס קלרנבך, אוגוסט דויסר, ולטר אופי, וילהלם שמור, ואחיו אוטו זון-רתל וקרלי זון-רתל. הם ערכו את התערוכה הראשונה שלהם במאי 1908 והביאו ציור גרמני לאימפרסיוניסטים הצרפתים. הוא היה חבר בהתאחדות האמנים הגרמנים. הוא נפטר בטיבינגן, גרמניה ב-10 בדצמבר 1958. עבודותיו של אלפרד זון-רתל נמצאות באוספי מוזיאונים ציבוריים שונים, כולל מוזיאון סטדל, המוזיאון הבריטי ועוד. מדיה וקבצים בנושא אלפרד זון-רתל בוויקישיתוף "Else Sohn-Rethels Memoiren, Das Turbulente Leben einer Künstlergattin" German Expressionist Painting, University of California Press. (באנגלית) "Mitglieder ab 1903, Ordentliche Mitglieder des Deutschen Künstlerbundes"
בורוטה

בורוטה (בהונגרית: Borota) הוא כפר במחוז באץ'-קישקון בנפת יאנושהלמה בהונגריה. הכפר ממוקם בחלק הדרומי של מחוז באץ'-קישקון קרוב לגבול סרביה, 26 ק"מ מבאיה ו-35 ק"מ מקישקונהלש. הוא ממוקם בנקודת המפגש של רכס חול של קישקונשאג ורכס הלס של באצ'קה. 60% משטחה הוא חול ו-40% הם קרקע פורייה. מתוך 81,800 דונם של התחום המוניציפלי של היישוב, 80,340 דונם הם פרברי הכפר, שעדיין מאוכלס רק ב-10% מהאוכלוסייה. כ-30% מהשטח החיצוני הוא יער, 35% הם אדמה חקלאית באיכות טובה, השאר מרעה-אחו, בוסתנים-כרמים. שם הכפר הוזכר בראשונה בשנת 1325 בשם בורוט-Boroth. היישוב היה נחלתו של הארכיבישוף של קלוצ'ה. הכפר התרוקן במהלך הפלישה המונגולית לאירופה. בשנת 1325 העביר הארכיבישוף את האחוזה הריקה מאדם למשפחה אצילה ובמקביל נתן לה את הזכות לשפוט את הצמיתים. בשנת 1519 היא הייתה בבעלות פאל לוראנט בורוטי. מאוחר יותר, גם מפקדי אוכלוסייה טורקיים מזכירים את הכפר אף הם. בשנת 1658 הוא נתרם על ידי הרוזן פרנץ ושלני הפלטין, למשפחת סרני. משנת 1750 השתייך בורוטה לכפר רים. משנת 1872 ועד סוף המאה ה-19 הפך לכפר עצמאי ואז שוב חזר לשליטת הכפר רים. משנת 1911 הוא הפך לעצמאי סופית. היו אמנם יהודים במקום, אך אין תיעוד מיוחד עליהם. אחרי השואה לא היו בכפר יהודים. בכל רחוב בכפר מותקנים רשת מים, גז, חשמל, טלפון וטלוויזיה בכבלים. כל הרחובות סלולים, ומדרכות סלולות לפחות בצד אחד של כל רחוב. מרגיט אנה במקור זיכרמן – Sichermann; (בהונגרית: Anna Margit; בורוטה, 23 בדצמבר 1913 – בודפשט, 3 ביוני 1991) הייתה ציירת יהודייה-הונגרייה מדיה וקבצים בנושא בורוטה בוויקישיתוף אתר האינטרנט הרשמי של בורוטה (בהונגרית) (בהונגרית)
יאלוק

יאלוק (בליטאית: Ylakiai, בפולנית: Iłoki) היא עיירה במחוז סקודאס (Skuodas), בצפון מערב ליטא. על פי מפקד האוכלוסין של שנת 2011, אוכלוסיית העיירה מונה 950 נפש. יאלוק הוזכרה לראשונה בשנת 1568 ברשימת המצאי של קהילת גרוסטה (Grūstė) שערך יוקובאס לאסקובסקיס (Jokūbas Laskovskis). באותה העת שכן הכפר יאלוק בתחומי אחוזת שקוד. בשנת 1894 הוקמה ביאלוק כנסייה, שעומדת עד היום. ביולי 1941, עם פלישת גרמניה לברית המועצות, נרצחו 300 יהודים ברצח המוני שביצעו ליטאים. אנדרטה הוקמה בשנת 1965 ואנדרטה חדשה הוקמה בשנת 1988 במקום הטבח. בשנת 2002 אישר נשיא הרפובליקה של ליטא את סמלה העירוני החדש של יאלוק. בחלקה המרכזי של העיירה ניצבת אנדרטה עירונית. מדיה וקבצים בנושא יאלוק בוויקישיתוף ילוק (ליטא), דף שער בספרייה הלאומית "2011 census". Statistikos Departamentas (Lithuania). נבדק ב-17 באוגוסט 2017. {{cite web}}: (עזרה) על רצח יהודי יאלוק, באתר יד ושם http://www.holocaustatlas.lt/EN/#a_atlas/search//page/1/item/79/ http://www3.lrs.lt/pls/inter3/dokpaieska.showdoc_l?p_id=164822 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאלוק".
אוטו זון-רתל

אוטו וילהלם זון-רתל (בגרמנית: Otto Wilhelm Sohn-Rethel‏; 1877 – 1949) היה חוקר פרפרים וחרקים גרמני וצייר בית הספר לאמנות ציור בדיסלדורף. זון-רתל היה חבר בקבוצות האמנות זונדרבונד וריינלנד הצעירה. הנושא הבולט באמנותו היה תמיד גברים צעירים, ולעיתים קרובות הם היו בעירום. אוטו וילהלם זון-רתל נולד ב-18 בינואר 1877 בדיסלדורף שבגרמניה. הוא היה הבן השני לזוג האמנים קרל רודולף זון ואלזה זון-רתל. הוא קיבל את השם "אוטו וילהלם" על שם דודיו הגדולים, הציירים אוטו רתל ווילהלם זון. בקיץ 1883 התחילה התעניינות של זון-רתל בפרפרים בחלקו בגלל דודו אריך הטנר (1868–1933). החל משנת 1890 למד באקדמיה לאמנות בדיסלדורף אצל האמנים היינריך לאואנשטיין, הוגו קרולה ואדולף שיל. ואחרי זה נסע לאקדמיה ז'וליאן בפריז. הוא היה חבר בהתאחדות האמנים הגרמנים. מלבד ציור, הוא היה חוקר חרקים שלמד ואסף מיני פרפרים ועש בין השנים 1902–1912. אחד מהם היה תת-מין של עש שנקרא על שמו. בשנת 1902 החל זון-רתל את מסעותיו לרומא, ואחריה למקומות נוספים באטליה כולל האי קאפרי. עושרו איפשר לו לחיות בקאפרי, מקום שהיה ידוע אז כקהילה הומוסקסואלית. הוא צייר דיוקנאות ורישומים של דמויות, בעיקר גברים בעירום שהיו שם באותה העת. הוא ניהל סטודיו ברומא. בחורף 1903–1904 הוא השכיר לריינר מריה רילקה את הסטודיו ברומא. בשנת 1906 הוא נפגש ברומא עם אחיו קרלי, גיסו ורנר הייזר והאמנים קרל הופר, הרמן הלר ומוריס סטרנה. בשנת 1909 הצטרף אוטו זון-רתל לקבוצת זונדרבונד יחד עם ציירים אחרים של דיסלדורף, שכללו את אחיו קרלי זון-רתל ואלפרד זון-רתל. בשנת 1919 הצטרף זון-רתל לקבוצת האמנות, ריינלנד הצעירה. במהלך מלחמת העולם הראשונה שירת זון-רתל במלחמה והוצב בדיסלדורף. במהלך תקופה זו הוא צייר את החיילים הפצועים והיה מספק תיאורים ותמונות מדויקים. לאחר המלחמה התיישב בקאפרי שבאיטליה והתגורר בווילה לינה. וילה לינה הפכה למקום מפגש של קהילת הגולים, כולל אחיינו אלפרד זון-רתל, הסופר נורמן דאגלס ואחרים. הוא נפטר ב-7 ביוני 1949 בקאפרי, איטליה, שם הוא קבור. ראשו של יוחנן המטביל פצוע מלחמה פצוע מלחמה גברים בסירה בקאפרי נערים בקאפרי מדיה וקבצים בנושא אוטו זון-רתל בוויקישיתוף "A Rediscovered Gay Artist" "Mitglieder ab 1903, Ordentliche Mitglieder des Deutschen Künstlerbundes" "Tapinostola sohn-retheli" Aldrich, Robert (2002-09-11). The Seduction of the Mediterranean: Writing, Art and Homosexual Fantasy. Routledge. p. 128. Selz, Peter (1957). German Expressionist Painting. Berkeley, California: University of California Press. p. 246.
אפודה

אפודה (באנגלית: Jersey) הוא פריט לבוש סרוג, אשר עשוי במרבית המקרים מצמר או מכותנה. האפודה במרבית המקרים דומה לסוודר וזאת בניגוד לקרדיגן אשר דומה לז'קט, לאור הדמיון בין פריטי הלבוש המילה משמשת לא פעם כמילה נרדפת לסוודר. אפודת ספורט היא בגד ספורט, חולצה או גופייה, שלובש חבר בקבוצת ספורט, שבעזרתה ניתן לזהות לאיזו קבוצה הוא משתייך, אפודה שכזו מכילה את שמו של הספורטאי שלובש אותה ואת מספרו. קיימים מקרים בהם האפודה גם כוללת את הלוגו של הספונסר של הקבוצה. גיק שיק: האפודות חוזרות לחיינו בסערה, באתר וואלה, 2 בדצמבר 2019 Kane, C.D.; Patil, U.J.; Sudhakar, P. (1 באוגוסט 2007). "Studies on the Influence of Knit Structure and Stitch Length on Ring and Compact Yarn Single Jersey Fabric Properties". Textile Research Journal. 77 (8): 572–582. doi:10.1177/0040517507078023. {{cite journal}}: (עזרה)
ניסן קפטה

ניסן קפטה (נולד ב-27 בנובמבר 1972) הוא כדורגלן עבר ישראלי, ששיחק בעמדת החלוץ. קפטה החל את הקריירה שלו במחלקת הנוער של הפועל ראשון לציון וב-1994 עלה לקבוצה הבוגרת ועזר לקבוצה לעלות לליגה הראשונה. בהמשך הפך לשחקן הרכב ואף מונה לקפטן הקבוצה ב-1997. ב-2001 הושאל לבני יהודה תל אביב לעונה אחת ועזר לקבוצה לחזור לליגת הראשונה. בסוף העונה חזר להפועל ראשון לציון, אך שוחרר בדצמבר 2002 בעקבות סכסוך כספי עם המועדון. ב-2003 חתם לעונה אחת בצפרירים חולון. לקראת סוף הקריירה שחק קפטה בקבוצות של שכונות בראשון לציון, אגודת ספורט רמת אליהו, הפועל נחלת יהודה ומועדון ספורט שיכון המזרח, לפני שחזר ב-2006 להפועל ראשון לציון לעונת פרישה. לאחר שפרש מכדורגל המשיך לשחק כדורגל חופים בעירוני ראשון לציון במסגרת ליגת העל בכדורגל חופים. כיום קפטה מאמן בחוגי ילדים במסגרת החברה העירונית ראשון לציון. ניסן קפטה, באתר ההתאחדות לכדורגל בישראל ניסן קפטה, באתר Transfermarkt קפטה חתם לשלוש עונות בראשל"צ, באתר ynet, 3 בספטמבר 2000 ניסן קפטה חתם בבני יהודה עד לתום העונה, באתר ynet, 18 בדצמבר 2001 ראשל"צ: ניסן קפטה ושלו מנשה שוחררו מהקבוצה, באתר וואלה, 30 בדצמבר 2002